Φλέβα Ζωής

 Φοιτητική Ομάδα Εθελοντικής Αιμοδοσίας Πανεπιστημίου Πατρών

**ΔΕΛΤΙΟ ΤΥΠΟΥ**

Με το νέο ακαδημαϊκό έτος να ξεκινάει και την ανάγκη για αίμα να παραμένει ένα φλέγον ζήτημα στην χώρα μας και τις ανάγκες να παραμένουν υψηλές λόγω των αυξημένων απαιτήσεων των καλοκαιρινών μηνών, ας συνεισφέρουμε όλοι μας ενεργά στη δράση της συλλογής αίματος, είτε δίνοντας οι ίδιοι, είτε κινητοποιώντας την οργάνωση και την προώθηση αιμοδοσιών.

Λαμβάνοντας υπόψιν της τις ανάγκες αυτές και στην προσπάθεια να τις καλύψει, η **Φλέβα Ζωής**, η φοιτητική ομάδα εθελοντικής αιμοδοσίας του Πανεπιστημίου Πατρών, οργανώνει, σε συνεργασία με το Κέντρο Αίματος του Πανεπιστημιακού Γενικού Νοσοκομείου Πατρών, **εθελοντική αιμοδοσία**. Η αιμοδοσία θα πραγματοποιηθεί την **Πέμπτη 12 Οκτωβρίου2023** και ώρα **10:00-13:00** στο **Αμφιθέατρο της Φοιτητικής Εστίας** του Πανεπιστημίου Πατρών.

Θα σας παρακαλούσαμε να προωθήσετε αυτήν μας την δράση, ώστε με την σειρά μας να παρακινήσουμε όσο το δυνατόν περισσότερα άτομα να παρευρεθούν και να ενισχύσουν την προσπάθεια αυτή, χαρίζοντας λίγο από τον χρόνο τους και κυριολεκτικά ζωή σε άτομα που το χρειάζονται.

Για οποιαδήποτε διευκρίνιση ή περαιτέρω πληροφορίες για την ομάδα μας μπορείτε να επικοινωνήσετε μαζί μας:

e-mail : flevazois@gmail.com

Σας ευχαριστούμε εκ των προτέρων, για την πολύτιμη βοήθεια σας.